Ek woon in Taupo in Nieu-Seeland. Taupo is gele� langs die Taupo-meer, wat die grootste binnelandse meer in die Noordereiland is. Taupo is sowat 250 km suid van Auckland en 50 km suidwes van Rotorua, en is hoofsaaklik 'n vakansie dorp met 'n konstante stroom van toeriste.
Behalwe vir die asemrowende meer, wat groter as Hongkong is, het ons ook die sneeuberge, Ruhapehu, Tongariro en Ngauruhoe, wat vir nege maande van die jaar met sneeu oortrek is. Die Waikato-rivier ontstaan ook hier en die Huka-waterval is ook 'n groot attraksie.
Hier is ook baie termiese aktiwiteit en Taupo het drie hidrokragstasies. Dit is een van die mooier dorpe om in te bly, ten spyte van die koue winde in die winter wat mens se o� kan laat traan.
Met die baie plantasies is vuurmaakhout nie 'n probleem nie en het ons verslaaf geraak aan die kaggel en rooiwyn.
Hier woon sowat 30 Suid-Afrikaanse gesinne; hier is 'n Suid-Afrikaanse dokter en apteker, onderwysers, ens. Ons het ook kontak met vele ander Suid-Afrikaners en ontmoet gereeld nuwe aankomelinge.
Ons mis maar ons mense in SA en ook die wonderlike klimaat. Wanneer ek egter met my vorige kollegas praat en hoor hoe regstellende aksie steeds aan die gang is en dit mense wat eens positief was, s� negatief kon stem, dan besef ons dat ons destyds 'n moeilike maar regte besluit geneem het. Ons bid en dink gereeld aan almal in SA en is nog steeds hoopvol dat dinge kan regkom.